als_Latn dik_Latn tur_Latn
-
12 Nëntor 2014
Nis Gjykimi Kundër Personit që Kanosi Manastirin e DeçanitShare:
-
-
Shefqet Dobrunaj nga Prokuroria Themelore e Pejës akuzohet se kanosi Manastirin e Deçanit duke thirrur në redaksinë e “Klan Kosovës” për ta paralajmëruar sulmin.
Sipas prokurorisë Dobrunaj kanosjen e kishte bërë më 25 prill të këtij viti, duke thirrur në redaksinë e “Klan Kosovës” nga kabinat telefonike të postës në Deçan.
Në Departamentin e përgjithshëm të Gjykatës Themelore të Pejës – dega ne Deçan nisi të martën shqyrtimi fillestar kundër të pandehurit Shefqet Dobrunaj.
“I pandehuri nga vendi i lartcekur ka telefonuar redaksinë e Klan Kosovës duke u prezantuar si “ Komandant Sheki “ dhe duke ju drejtuar me fjalë se do ta sulmojë manastirin dhe do ta bombardojë”, tha prokurori Esat Muharremi, duke e lexuar aktakuzën.
Sipas Muharremit i akuzuari tre minuta pas telefonatës së parë kishte thirrur përsëri në “Klan Kosova” për ta “anuluar” sulmin.
“Pas 2 – 3 minutave i pandehuri përsëri i kontakton gazetarët e ‘Klan Kosovës’ duke u thënë se sonte është anuluar dhe nesër ju thirrmi prapë, me çka ka kryer veprën penale e Kanosjes “, lexoi më tutje prokurori.
Dobrunaj nuk e pranoi fajësinë, por tha se e kupton për çfarë akuzohet.
“Jo nuk ndihem fajtor për veprën e cila me vihet në barrë dhe çka s’e kam ba unë s’e kam bë“, tha ai.
Dobrunaj është person në moshë të shtyrë.
Seanca e shqyrtimit të dytë me aktvendim u caktua të mbahet në dhjetor.
komento përmes
unk als_Latn als_Latn unk unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn